Gare Walfer

D'Gare vu Walfer ass eng Gare vun der Lëtzebuerger Eisebunn. Se läit an der Rue de la Gare an der Sektioun Helsem vun der Gemeng Walfer. Südlech vun der Gare louch d'Barriär PN17 iwwer den CR126, déi 2018 fir zerguttst zougemaach gouf.

D'Gare Walfer läit tëscht der Gare Dummeldeng an där vun Heeschdref a gehéiert zu follgende Linne vum CFL-Zuchreseau:

 Lëtzebuerg - Ettelbréck - Ëlwen,
 Lëtzebuerg - Ettelbréck - Dikrech,
 Rodange - Esch-Uelzecht - Lëtzebuerg - Ëlwen.

Uganks 2011 huet d'Walfer Gare Schlagzeile gemaach, nodeem et do an Zäit vun 3 Woche 4 Suizide gouf.

D'Gare Walfer huet e gratis Park & Rail-Parking mat 33 Plazen an 2 speziell Parkplaze fir Leit mat reduzéierter Mobilitéit. Vëloe kann een an enger Bikebox ënnerdaach stellen. D'Guichete sinn net méi a Betrib. D'Gebai gëtt haut vun der Association des modélistes ferroviaires de Luxembourg benotzt, déi eng riseg Modelleisebunn an dem ale Gebai ageriicht huet.

Den 13. Juni 2022 gouf proposéiert, d'Voyageurs-Gebai, den Eisebunnsdepot an d'Lampisterie vun der Gare als national Kulturierfschaft ze klasséieren.
Zich déi an der Gare halen
(Stand: Februar 2025)
 Richtung Norden 
Aus RichtungHalt virdrunZuchNächst HaltA Richtung Lëtzebuerg ↔ Ettelbréck ↔ Ëlwen LëtzebuergDummeldeng  just zwéin Nuetszich de Weekend  HeeschdrefËlwenLëtzebuergDummeldeng    MierschËlwen Lëtzebuerg ↔ Ettelbréck ↔ Dikrech LëtzebuergDummeldeng    HeeschdrefDikrech Rodange ↔ Esch-Uelzecht ↔ Lëtzebuerg ↔ Ëlwen RodangeDummeldeng  MierschËlwen

 Richtung Süden 
Jeeweils an der entgéintgesater Richtung wéi an der Tabell uewendriwwer.

 Kuckt och 
 Lëscht vun den CFL-Garen
 CFL-Zuchreseau

 Um Spaweck 

 Praktesch Informatiounen iwwer d'Gare Walfer op der CFL-Websäit 
 D'Gare Walfer op der Websäit "rail.lu"
 D'Gare Walfer op der Websäit vu Spoorgroep Luxemburg
 Websäit vun der Association des Modélistes Ferroviares de Luxembourg

Walfer
Kategorie:Gemeng Walfer
Kategorie:CFL-Linn 1
Kategorie:National Monumenter a Landschaften zu Lëtzebuerg